Вяд. 1 Усе мы жывем на планеце Зямля. Гэта дом для ўсіх нас. Каб зберагчы гэты вялікі дом, неабходна спачатку палюбіць невялічкую яго частку, якую называюць Радзімай.

Вяд. 2 Наш родны край – гэта Беларусь, самая прыгожая, самая любая краіна. Ты жывеш тут, тут жывуць твае бацькі.

Вяд.3 Сення мы прысвячаем свае свята нашай Радзіме- Беларусі. Усе мы яе грамадзяне па закону і павінны заставацца яе грамадзянамі ў жыцці.

Вяд.1 Мяжуе з Польшчай, Украінай,

 Расіяй, Латвіяй, Літвой

 Твой родны край, твая Айчына

 Жыццё тваё і гонар твой

Вяд. 2 Ты яе запомні імя,

 Як неба, сонца і зару

 Твая зямля, твая Радзіма

 Названа светла- Беларусь!

Вяд.3 Усяго нас беларусаў амаль 10 млн чалавек. Калі б усе мы, старыя і малыя, сталі побач і ўзяліся за рукі, то наш жывы ланцужок працягнуўся б аж да далекай- далекай Афрыкі і апошні ў ланцужку змог бы павітацца са сланом ці кракадзілам.

Вяд. 1. Дык хто ж мы такія, сучасныя беларусы?

 Хто ж гэты 10 мільёнаў? Мы самыя розныя, і ў той жа час аднолькавыя ў сваім замілаванні да роднай зямлі.

Вяд.2 На нашай гасціннай зямлі жыве вялікая колькасць нацыянальнасцей і ўсе яны лічаць сябе таксама і беларусамі. Сення у нас на свяце прысутнічаюць прадстаўнікі рускай, польскай, украінскай , літоўскай , яўрэйскай і беларускай нацыянаянальнасцей . І ўся шматграннасць іх культур пераплялася ў адну культуру- культуру нашай зямлі.

**Дзеючыя асобы:**
Вядучы.
Гаспадыня.
Гаспадар.
Хлопчык.
Дзяўчынка.
Госці.
Дзядзька Піліп.
Алесь.
Аленка.
Бабка Агапка.
Усе выканаўцы апрануты ў беларускія нацыянальныя касцюмы.

*Гучыць беларуская народная музыка .*

**Гаспадыня.**
Сто гадоў шукаў другой красы,
А тым больш, што свет зусім не вузкі:
Ды калі ты не бязродны сын,
Гавары са мной па-беларуску.
**Хлопчык.**
Я — беларус,
Я нарадзіўся
На гэтай казачнай зямлі,
Дзе між лясоў і пушчаў дзікіх
Ад веку прашчуры жылі.

Я — беларус,
Я ганаруся,
Што маю гэтае імя:
Аб добрай славе Беларусі
У свеце знаюць нездарма.

Я — беларус,
I я шчаслівы,
Што маці мову мне дала,
Што родных песень пералівы
I зблізку чую, і здаля.

*гучыць беларуская народная музыка.*

**Вядучы. 1** Калі вам хочацца ведаць, як жылі вашы продкі, пра што марылі, звярніцеся да народнай творчасці — люстэрка жыцця народа. Песні і казкі, прыказкі і прымаўкі, легенды і паданні, жарты і загадкі роднага краю... Колькі ў іх глыбокай мудрасці і высокай паэзіі, колькі святла душы таго, хто іх ствараў, — душы працоўнага люду.
Давайце разам перанясёмся ў цудоўны свет першароднага мастацтва, аўтар якога — наш беларускі народ.
**Дзяўчынка.**
Белую замець садоў
I гронкі пахучыя бэзу,
Мурог зялёных лугоў
I пошум магутнага лесу,
Жаўранкаў у высі спеў
На ліпе буслоў клекатанне,
Летняга ветру ласкавы павеў
I у бабулінай хаце светлае ранне,
І голас пяшчотны матулі тваёй
I крынічкі лясной журчанне —
Вось што хай сотні гадоў
Лічыць зязюль кукаванне.
**Вядучы. 2**
Многа моў на гэтым свеце.
Многа слоў у іх букеце.
Многа думак, многа згадак,
Многа гукаў і загадак.
Але ёсць адна такая,
Словы ў ёй нібы звіняць,
Трэлі гукі разліваюць
I ляцяць, ляцяць, ляцяць...
*Гучаць цымбалы.*
**Вядучы. 3**
Расчыняйце браму —
Едуць госці,
Едуць з вёсак дальніх,
3 маладосці.
Расчыняйце браму —
Сёння свята:
Льюцца з вокнаў песні,
Скача хата.
*Уваходзяць госці.*
**1-ы госць.** Добры дзень! Як гадуецеся?
**Гаспадар.** А нічога. Жывём, хлеб жуём! А ты ці здаровы?
**1-ы госць.**
Я здаровы, як рыжок баровы.
I ты будзь здароў,
Будзь здароў,
Як рыжок бароў!
**2-і госць.**
Май торбу грошай,
Жыві ў раскошы,
Усяго даволі,
А бяды ніколі.
**Гаспадар.** Добрым людзям і мы рады будзем.
**1-ы госць.**
Каб у хляве — парсюк гладкі,
А на стале — каб смачныя аладкі.
**Гаспадар.** Добраму госцю вароты самі расчыняюцца.

*Чуецца гоман, выходзяць Алесь і Алена. Алена трымае на руках ката.*

**Алесь.**
Аленка, Аленка,
З'ела карову, цялка
I дванаццаць парасят —
Толькі хвосцікі вісяць.
**Аленка.**
Гром грыміць,
Зямля трасецца,
Алесь з торбачкай нясецца.
**Гаспадыня.** Вы што гэта, сварыцца задумалі? Ай-ай-ай! Сорам!
**Дзеці** А гэта мы кніжку чыталі пра фальклор і знайшлі там дражнілкі.
**Гаспадар.** Ты што гэта робіш з катом, Аленка?
**Аленка.** Гуляю.
**Гаспадар.** Ты яго мучыш, тузаеш. Калі б з табой так гулялі, ці добра было б табе?
**Аленка.** Нядобра.
**Гаспадар.** Ну дык вось: не рабі другому, што не люба самому.

**Алесь.**
Што за гора, за бяда.
Дзе падзелася дуда:
Ні на лаўцы, ні на даху.
Ні пад печкай, ні пад пахай.
Ах ты, дудка мая, дудка,
Дзе ж ты так прапала хутка? *(Шукае дудку.)*
Вось, знайшлася мая дуда! *(Бярэ дудку. Грае.)*
**Вядучы.**
Дзьмухнуў ціха ў яе —
I дуда пяе.
**Алена** *(бярэ дудку і спрабуе граць).*
Раскажы мне, а чаму
Табе, Алеська, аднаму
Грае песенькі дуда,
Нібы чароўная яна?
**Алесь.**
Трэба ўмець іграць — тады
3 самай простае дуды
Паліецца песенька
Звонкая, вясёлая.
Будуць слухаць яе людзі,
Чараўніцай клікаць будуць.
**Дзядзька Піліп** *(звяртаецца да Алеся).* Ты, хлопча, пачакай крыху, вось разбагацею і куплю табе гармонік і скрыпку.
**Алесь.** Дзядзька Піліп, вы ж не любіце працаваць. Тады вы будзеце багаты, калі парсюк будзе рагаты.
**Дзядзька Піліп**
Малады верабей, ды спрытны.
У чужое проса не совай носа.
**Гаспадыня.**
Як чутно, дык гэта, мусіць,
Ў нас на цэлай Беларусі
Кожны двор і кожна хата
Мае прыказак багата.
А спісаць іх усе з натуры,
Дык валовай мала скуры.
Але прыказкі ўсе гэты
Не ліхой бываюць мэты:
Іх прымеціць толькі штука,
А там кожнаму навука.
**Вядучы.** Загадкі любяць усе. У невялікай, але высокапаэтычнай форме яны адлюстроўваюць гаспадарчую і працоўную дзейнасць чалавека, яго жыццёвы вопыт, працу, быт, раслінны і жывёльны свет. Яны вучаць думаць, развіваюць кемлівасць, фантазію. Давайце завітаем да бабкі Агапкі па загадкі.

*Уваходзіць бабка Агапка.*

**Бабка Агапка.** Кожная сялянская хата мае сваю гаспадарку. Ка­лі вы адгадаеце ўсе загадкі, то даведаецеся, хто жыве на маім двары.
Колькі вас усіх тут ёсць,
Кожнаму дам па зярнятку,
Кожны дарагі мой госць
Хай паслухае загадку:
Стаіць на плоце
У чырвоным капоце,
Рана ўстае,
Спаць не дае.
***(Певень.)***
3 людзьмі сябруе,
Хату вартуе,
Жыве пад ганкам,
Хвост абаранкам.
***(Сабака.)***
Не араты, не каваль, не плотнік,
А першы на сяле работнік.
***(Конь.)***
Пасярод двара стаіць тара,
Спераду вілы, ззаду мятла.
***(Карова.)***
Цэлы дзень у рэчцы купаюцца,
А на бераг сухія выходзяць.
***(Гусі.)***
Па зямлі ходзіць,
Неба не бачыць,
Нічога не баліць,
А ўсё стогне.
***(Свіння.)***
Лыка дзярэ, а лапці не пляце.
***(Каза.)***
На полі і ў лузе
Ходзіць у кажусе.
***(Авечка.)***

**1-ы госць.**
У гасцях добра, а дома лепей. Добрага вам здароўя.
**2-і госць.**
Дзякуй за бяседу, паедзем да другога суседа.

Паступова дзеянне пераходзіць на падворках